CELEX: 32020D1699
Language: mt
Date: 2020-11-12 00:00:00
Title: Deċiżjoni tal-Kunsill (PESK) 2020/1699 tat-12 ta’ Novembru 2020 li temenda d-Deċiżjoni 2010/413/PESK dwar miżuri restrittivi kontra l-Iran

13.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 381/22
               
            
         DEĊIŻJONI TAL-KUNSILL (PESK) 2020/1699
         tat-12 ta’ Novembru 2020
         li temenda d-Deċiżjoni 2010/413/PESK dwar miżuri restrittivi kontra l-Iran
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-26 ta’ Lulju 2010 l-Kunsill adotta d-Deċiżjoni 2010/413/PESK (1).
                  
               
                     (2)
                  
                  
                     Fit-18 ta’ Ġunju 2020 il-Kunsill adotta d-Deċiżjoni (PESK) 2020/849 (2).
                  
               
                     (3)
                  
                  
                     Wara s-sentenza tal-Qorti Ġenerali fil-Kawża T-490/18 (3), Neda Industrial Group għandu jitneħħa mil-lista ta’ persuni u entitajiet soġġetti għal miżuri restrittivi li tinsab fl-Anness II għad-Deċiżjoni 2010/413/PESK.
                  
               
                     (4)
                  
                  
                     Għalhekk jenħtieġ li l-Anness II għad-Deċiżjoni 2010/413/PESK jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness II għad-Deċiżjoni 2010/413/PESK huwa emendat f’konformità mal-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-12 ta’ Novembru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  Id-Deċiżjoni tal-Kunsill 2010/413/PESK tas-26 ta’ Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (ĠU L 195, 27.7.2010, p. 39).
         
            (2)  Id-Deċiżjoni tal-Kunsill (PESK) 2020/849 tat-18 ta’ Ġunju 2020 li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 196, 19.6.2020, p. 8).
         
            (3)  Is-sentenza tal-Qorti Ġenerali tat-8 ta’ Lulju 2020, Neda Industrial Group vs Il-Kunsill tal-Unjoni Ewropea, T-490/18, ECLI:EU:T:2020:318.
      
      
         
            ANNESS
            Fid-Deċiżjoni 2010/413/PESK, Anness II, parti I, taqsima B (Entitajiet), titħassar l-entrata li ġejja:
            
                        “47.
                     
                     
                        Neda Industrial Group”.